Նա ոստիկանությանը տված բացատրության մեջ հայտարարություն է արել ընդդեմ Իջեւանի քաղաքապետարանի, նշելով քրեական հանցագործություն կատարելու մասին որոշ տեղեկություններ: «Գործն ընդունեցին, որպեսզի փոխանցեն դատախազություն, սակայն ասացին, որ միայն ապամոնտաժելուց հետո են զբաղվելու քրեական գործ կազմելու նյութերով: Ես խնդրեցի, որ հետաձգեն ապամոնտաժելու գործողությունը, քանի որ համոզված եմ՝ այն, ինչ ժամանակին արվել է քաղաքապետարանի կողմից, Արտուշ Օհանյանին այդ կանաչ տարածքում շինություն կառուցելու թույլտվությունն անօրինական է: Խնդրանքս անօգուտ էր: Քանդեցին այն պահին, երբ ես դեռ ոստիկանությունում իրենց հետ քննարկում էի այս հարցը: Սա հին ոստիկանական հնարք է. կանչում են, սուտ զրուցում, զբաղեցնում եւ իրենց սեւ գործն անում»,- ասաց Խաժակ Թանանյանը: